 Proza - : - Taietorul de lemne de Somesan Sergiu : - Taietorul de lemne de Somesan Sergiu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Justitiarul... (Proza) > Pornosaguri... (Proza) > Tatal... (Proza) > Fauritorul... (Proza) > Trebuie sa... (Proza) > Tigrul si... (Proza) > Pofta... (Proza) > O moarte... (Proza) > ... (Proza) > Puteti sa... (Proza) > ... (Proza) > La plimbare... (Proza) > Bucla de... (Proza) > Cea mai... (Proza) > Ultimul... (Proza) > Despagubiri... (Proza) > Topograful ... (Proza) > Amantul... (Proza) > Pisica si... (Proza) > Comisarul... (Proza) > in... (Proza) > Romanul -... (Proza) > Fauritorul... (Proza) > Planeta... (Proza) > Mica mea... (Proza) > intalnire... (Proza) > Eu sunt... (Proza) > Tramvaiul ... (Proza) > Ultimul... (Proza) > Ritual de... (Proza) > Timidul ... (Proza) > Vizita de... (Proza) > Ultimul... (Proza) > Vanzatorul... (Proza) > Ultima zi ... (Proza) > Oviraptorul ... (Proza) > ... (Proza) > O ipoteza... (Proza) > O racheta... (Proza) > Numarul... (Proza) > O clipa de... (Proza) > Planeta cu... (Proza) > Rafael ... (Proza) > Nascocirea ... (Proza) > Panseluta... (Proza) > Merele Evei ... (Proza) > Lucrare de... (Proza) > Poiana... (Proza) Texte de acelasi autor Traduceri ale acestui text   The Lumberjack Comentariile membrilor > reddit_url='http:  www.poezie.ro index.php prose 223469 index.html' > Vizionari: 3270 > Taietorul de lemne proza [ ] din volumul "Carte de magie", editura Arania, 2001, editia a doua editura Vremea, 2005 - - - - - - - - - - - - - - - - - - - - - - - - - de Somesan Sergiu [regius1000 ] 2007-01-04 | | Taietorul de lemne Cobora o data cu ceturile toamnei dinspre munti si, la o privire fugara, ai fi zis ca este adus chiar de ele. Era inalt si parea batran, nu atat din cauza infatisarii, cat mai ales pentru ca ii intreba pe toti copiii intalniti in cale: — Ce mai faceti voi, dragii mosului? La care intrebare, copiii priveau fastaciti in pamant si nu gaseau niciodata raspuns. Ridicau numai intr-un tarziu ochii si se uitau la el cu o fericire muta. Copiii si animalele se simteau bine in preajma lui  si femeile  Dupa cativa ani, unii au aflat ca il cheama Anatol. Cum nu a spus niciodata nici da, nici ba, oamenii s-au obisnuit sa-i spuna asa, desi multi se indoiau ca asta ar fi numele lui adevarat. Oricum, de felul lui, era tacut si rar schimba cate o vorba cu gospodarul la care taia lemne. Ca intr-un ritual ciudat, spre toamna, fiecare gospodarie din mica asezare de munte pregatea o gramada de lemne cat sa poata taia el intr-o zi. Nu lua niciodata plata, dar manca alaturi de familie, iar noaptea nu dormea in casa, ci, invelindu-se cu sumanul gros, se culcusea in grajd langa animale, care il primeau fornaind bucuroase in mijlocul lor. Uneori, in cate un an, cand intarzia sa coboare spre micul catun de la poalele muntilor, o neliniste ciudata cuprindea asezarea. Parea ca toata suflarea ei incremeneste intr-o tacuta asteptare si ca ritmul vietii se domoleste cu fiecare zi care trece si in curand se va opri de tot. Apoi, umbra lui inalta se ivea cenusie dintre fuioarele cetii, si un oftat prelung ii insotea apropierea de catun. Pasii lui mari si apasati erau urmariti cu ochi lacomi si plini de speranta de dupa garduri si perdele pe jumatate trase. Pentru ca, desi nu stiau multe despre el, muntenii au observat repede un lucru: pe casa unde se oprea prima data taietorul de lemne, parea ca isi pune Dumnezeu mana. Daca era cineva cazut la pat, cand se facea focul cu lemnele taiate de el si dupa ce fumul se inalta spre cer, omul se scula de parca nu ar fi avut nimic. si asta nu era tot. Fumul facut de lemnele arse se ridica drept spre inaltimii, oricat de tare ar fi batut vantul. Ca o tainica legatura intre pamant si cer. Daca o familie o ducea greu si nu se descurca de pe un an pe altul, dupa ce taietorul de lemne ii intra in curte, parea ca gospodarului i se dezleaga dintr-o data norocul. Toate vitele pareau din neamul iepurilor, si viteii si manjii cresteau peste noapte. iar cel care se indura sa le vanda gasea repede cumparatori, si la pret de mirare. Vorbele despre el s-au raspandit degraba si prin alte asezari, dar cei mai multi nu credeau o iota, pentru ca omul nu era numai scump la vorba, ci si sfielnic, si se lasa greu vazut de straini. si nici gospodarii asezarii nu erau dornici sa dea amanunte, gandindu-se ca, daca si altii l-ar momi sa mearga prin satele lor sa taie lemne, asta ar insemna sa ajunga mai rar pe la ei. Asa ca dadeau din umeri, facand pe nestiutorii, si taina taietorului de lemne era pastrata ca o avere de pret, ce apartinea obstii. si daca, cu strainii, gospodarii catunului nu prea vorbeau, intre ei nu se sfiau sa-si dea cu parerea in serile lungi de iarna, petrecute la gura sobei in care trosneau lemnele taiate de el. — E un sfant! spunea Tanase, dar toti stiau ca asta era bisericos rau si ca in fiecare duminica batea cale lunga pana in asezarea vecina sa caste gura la slujbele tinute de un popa betiv si muieratic. — S-o crezi tu ca-i sfant! ii taia avantul Trofin. Poate ca nu l-ai vazut cum bea vinarsul si cum mananca slana. Sfintii nu beau vinars si nu mananca slana. Mananca numai radacini si ierburi  — Radacini si ierburi ati mancat voi cand v-ati pornit la vorba, punea lucrurile la punct Chirila, mai umblat prin lume si mai istet decat ceilalti. Sfant, nesfant, omul aduce noroc acolo unde pune mana. De ce despicati voi firul in patru? Nu va merge bine? Vreti sa-l suparati si sa plece in alt catun? Ar fi primit cu bratele deschise peste tot, asa sa stiti  si, daca asta nu va ajunge, aduceti-va aminte de Grancea  S-au infiorat toti de parca ar fi revazut totul cu ochii mintii. Grancea era un gospodar zgarcit si carcotas, care gasea oricui pricina de sfada. ii mergea bine, dar nu era niciodata multumit. Nu i se parea firesc ca altuia sa-i sporeasca avutia intr-un an cat lui dupa o truda de-o viata. intr-o toamna, cand a vazut ca Anatol trece nepasator pe langa ograda lui la fel ca in alti ani, i-a atinut calea cu o pusca retezata pe care o folosea la braconajul mistretilor. Era baut bine si vorba i se impleticea in gura: — Pana aici ti-a fost, neicusorule! Anul asta, ori intri la mine, ori nu mai intri nicaieri  Gospodarii care pandeau pe dupa porti au incremenit si si-au tinut rasuflarea. Dupa ce intamplarea si-a desirat ghemul incalcit pana la capat si au inceput sa se invinovateasca unul pe altul ca nu au facut nimic, fiecare a spus ca a crezut ca se va deschide pamantul si-l va inghiti pe pacatos. — Ba, eu am crezut ca are sa-l trasneasca, a spus bisericosul de Tanase, facandu-si cruci mari cat turla bisericii  Nu se intamplase insa nimic din toate astea. Taietorul de lemne l-a urmat incet pe Grancea in ograda si, sub amenintarea pustii retezate, a inceput sa taie lemne. O data cu sunetul sec al primului lemn despicat de topor, din grajd s-a auzit mugetul unei vite. Alt lemn taiat, alt muget de vita. Grancea a fugit ca vantul in grajd si s-a crucit. Vitele cadeau una dupa alta, cu burtile umflate, ca si cum ar fi mancat lucerna proaspata. S-a intors negru la fata spre Anatol. A armat pusca, incrancenat. — De asta imi esti tu, neicusorule? a ras crud Grancea si a tras, iar pusca i-a inflorit in fata ca o floare insangerata. Dupa ce totul a trecut si Grancea a fost inmormantat, taietorul de lemne s-a mutat la alta casa, a lui Pamfil, unde a inceput sa taie lemne ca si cum nimic nu s-ar fi intamplat. Gospodarul, care zacea de cativa ani buni cu picioarele zdrobite de caderea unui copac, invinetite si pline de puroi, dupa ce fumul din lemnele proaspat taiate s-a ridicat spre cer, s-a ridicat si el nevatamat din pat. A iesit afara din casa, s-a repezit sprinten dupa Anatol si a dat sa i se arunce la picioare sa-i multumeasca. Cu un gest, acesta l-a oprit si, desi nu prea era auzit vorbind, a spus: — Pentru munca mea am fost omenit cum se cuvine. iar pentru altele, numai bunul Dumnezeu stie de ce vrei sa-mi multumesti. Pamfil nu a mai spus nimic, l-a petrecut numai, cu ochii in lacrimi, pana nu l-a mai vazut. Apoi, intorcandu-se spre casa de unde fumul se inalta drept spre cer, a tras aer adanc in piept si a spus ca pentru el: — Trag nadejde ca fumul asta miroasa a tamaie, nu a pucioasa  Dupa un timp, animalele lui Grancea si-au revenit, iar oamenii si-au adus aminte ca pusca lui Grancea era veche si ca, zgarcit cum era, nu voia sa-si cumpere alta, desi multa lume i-a spus ca vechitura aia o sa-i crape capul intr-o zi. Cum nu le facea placere sa-si aminteasca de intamplare, in curand peste ea s-a asternut uitarea. Partea femeiasca a asezarii avea alta parere: — E un barbat care a suferit mult din dragoste, spunea patimasa Paraschiva. Asa simt eu, si la treburi din astea nu ma insel. S-a retras ca un pusinic in munti, dar barbatul din el nu-i da pace. Cand ma priveste, ma trec toti fiorii  — Lasa, Paraschivo, ca pe tine te trec fiori si cand te uiti la sfintii din biserica, raspundeau femeile ciudoase. — Ma trec, e drept, nu se lasa Paraschiva mai prejos, dar si pe ei ii trec, asa pictati cum sunt. — Pacatoaso! radeau femeile cu ingaduinta si se departau dandu-si coate si facandu-si cruci marunte. intr-un catun asa de mic, nu era greu de stiut ca tanara vadana, de cativa ani buni, indruma primii pasi ai flacaiandrilor pe cararile dulci ale dragostei. Ba si unii gospodari asezati ii mai calcau prin ograda la ceas de seara, dar, cum nu se isca niciodata vrajba, totul era trecut sub tacere. si se parea ca, totusi, Paraschiva a avut pana la urma dreptate, chiar daca multora nu le-a venit sa creada. De vreo cativa ani buni, dupa ce alegea din pricini numai de el stiute o gospodarie sau alta, ca si cum ar fi scapat de grija unei indatoriri ce nu suferea amanare, se indrepta glont spre casa lui Zaharia, om asezat, gospodar si chibzuit. Toti isi dadeau cu presupusul, dar pana la urma birui parerea Paraschivei: — Precis aia mica a lui Zaharia seamana cu femeia pe care a dragostit-o el mai demult. Ascultati ce va spun eu: intr-un an, doi, cand mai creste mucoasa aia mica, il vedem asezandu-se la casa lui  — Esti nebuna, spuneau toti cu speranta sa greseasca. Tu nu vezi ce batran este  si cat de necoapta este irina lui Zaharia  in anul in care s-a intamplat, toti mai sperau ca Paraschiva sa n-aiba dreptate, dar faptele s-au petrecut cu atata repeziciune, incat nimeni nu a avut timp sa spuna nimic, nicidecum sa mai faca ceva. Cand a intrat in ograda lui Zaharia sa taie gramada de lemne pregatita ca de obicei, in jurul lui s-au adunat copiii si cainii. Copiii se asezau pe langa el in cerc si-l urmareau cu priviri fascinate cum lua pe rand fiecare lemn, il aseza pe butuc, apoi, cu o miscare hotarata, il despica in doua sau in patru, dupa marime. si, daca pe copii toti ii mai intelegeau cat de cat, nimeni nu pricepea ce anume ii atrage pe caini in preajma omului. Se inghesuiau printre copii si se uitau cu ochi curiosi la omul din fata lor, de parca ar fi taiat carnati, nu lemne. Oricum, ce e sigur este ca nu a fost niciodata latrat de vreun caine. Dincolo de cercul facut de copii si caini, se oprise fata lui Zaharia, irina. inalta, mladie si slabuta, statea rezemata de o magazie si il privea fix pe omul care taia lemne, rozandu-si nelinistita unghiile. Dupa ce totul a trecut, copiii au incercat sa povesteasca, dar fiecare spunea altceva, asa ca mare lucru nu s-a putut afla. Cel mai sigur parea a fi faptul ca, la un moment dat, sprijinind un lemn care nu voia sa stea singur pe butuc, Anatol a ridicat ochii spre irina. Chiar in clipa aceea, toporul a pornit vijelios la vale, copiii au incremenit, si, pentru prima data in preajma lui Anatol, cainii au marait indurerati. Cu ochii tinta la lemnul pe care cadeau picaturi mari si rosii de sange, irina s-a apropiat de barbat. Acesta isi tinea mainile pe fata, si toti cei care l-au privit au crezut ca plange, pentru ca umerii i se zguduiau cu miscari largi. Abia cand irina i-a luat mainile de pe fata, s-a vazut ca Anatol radea fericit. iar cand fata a rupt o bucata din bluza sa-l lege, privindu-l fericita in ochi, ca treziti dintr-o vraja, copiii s-au imprastiat la joaca, iar cainii au plecat harjonindu-se  | index 'pageview'); 